stanford-oval/wikipedia huggingface dataset:
Wouter Weylandt

| Wouter Weylandt |
| --- | --- |
 Wouter Weylandt 2007
Henkilötiedot
Syntynyt: 27. syyskuuta 1984
Kuollut: 9. toukokuuta 2011 (26 vuotta)
Kansalaisuus:   Belgia
Pyöräilijä
Pituus:  184 cm
Paino:  72 kg
Laji:  maantie
Rooli:  ajaja
Ajajatyyppi:  kirimies
Ura
Ammattilaisjoukkue(et)
2004–2010 2011:  Quick Step Team Leopard-Trek
Suurimmat voitot
 Espanjan ympäriajo, etappi Italian ympäriajo, etappi 
 Tiedot päivitetty: 9. toukokuuta 2011 
Wouter Weylandt (27. syyskuuta 1984 Gent, Belgia – 9. toukokuuta 2011 Rapallo, Italia) oli belgialainen maantiepyöräilijä. Hän edusti Quick Step -tallia 2004–2010. Kaudeksi 2011 hän siirtyi UCI ProTour -tasolla kilpailevaan luxemburgilaiseen Team Leopard-Trek -joukkueeseen. Hän voitti Espanjan ympäriajon 2008 17. etapin massakirin jälkeen. Vuoden 2010 Italian ympäriajossa hän voitti Alankomaissa ajetun kolmannen etapin.
Weylandt kuoli vuoden 2011 Italian ympäriajossa kaaduttuaan kolmannella etapilla alamäessä. Häntä yritettiin elvyttää tuloksetta, sillä hän kuoli välittömästi saamiinsa vammoihin.
Aiheesta muualla

Virallinen sivusto (Arkistoitu – Internet Archive) (hollanniksi)
Wilfried Martens

| Wilfried Martens |
| --- | --- |

Belgian pääministeri
 17. joulukuuta 1981 – 7. maaliskuuta 1992  
Monarkki:  Baudouin I
Edeltäjä:  Mark Eyskens
Seuraaja:  Jean-Luc Dehaene
 3. huhtikuuta 1979 – 31. maaliskuuta 1981  
Monarkki:  Baudouin I
Edeltäjä:  Paul Vanden Boeynants
Seuraaja:  Mark Eyskens
Henkilötiedot
Syntynyt: 19. huhtikuuta 1936 Sleidinge, Belgia
Kuollut: 9. lokakuuta 2013 (77 vuotta) Lokeren, Belgia
Tiedot
Puolue:  CD&V
Wilfried Achiel Emma Martens  kuuntele ääntämys (ohje) (19. huhtikuuta 1936 Sleidinge – 9. lokakuuta 2013 Lokeren) oli belgialainen poliitikko. Hän kuului kristillisdemokraattiseen Christen-Democratisch en Vlaams -puolueeseen (CD&V). Hän toimi puolueen johdossa vuosina 1972–1979, jolloin käytössä vielä oli vanha nimi Christelijke Volkspartij (CVP).
Martens oli Belgian pääministerinä 1979–1981 ja 1981–1992. Hän oli maansa edustajainhuoneen jäsen vuosina 1974–1991 ja sitten senaattori vuoteen 1994. Hän istui vuosina 1994–1999 Euroopan parlamentin jäsenenä.
Martens johti Euroopan kansanpuoluetta vuodesta 1990 kuolemaansa asti vuoteen 2013.
Ville Meskanen

| Ville Meskanen> Henkilötiedot |
| --- | --- |
Syntynyt: 2. lokakuuta 1995 (ikä 29) Tampere, Suomi
Kansalaisuus:   Suomi
Jääkiekkoilija
Lempinimi:  Mese
Pelipaikka:  oikea laitahyökkääjä
Maila:  oikea
Pituus:  185 cm
Paino:  82 kg
Seura
Seura:  Ilves
Sarja:  SM-liiga
Pelinumero:  18
Pelaajaura
Pääsarjaura:  2014–
Aik. seurat:  LeKi (Mestis) Hartford Wolf Pack (AHL) KooKoo (SML) SaiPa (SML)
Ville Meskanen (s. 2. lokakuuta 1995 Tampere) on suomalainen jääkiekkoilija, joka pelaa SM-liigajoukkue Tampereen Ilveksessä. Hän on pelipaikaltaan oikea laitahyökkääjä. Meskanen laukoo oikealta.
Ura > Maajoukkueura

Meskanen on pelannut Suomen A-maajoukkueessa kolme ottelua tehden yhden syöttöpisteen. Hän teki A-maajoukkuedebyyttinsä Euro Hockey Challengessa 5. huhtikuuta 2018 Turun Marli Areenassa Valko-Venäjää vastaan. Meskanen merkittiin Suomen kolmosketjun oikeaan laitaan kahden muun debytantin, hänen kanssaan Ilveksessä pelanneiden Sami Sandellin ja Eemeli Suomen viereen. Meskanen sai ottelussa myös syöttöpisteen Eemeli Suomen tekemään maaliin.
Muuta

Meskanen on pelannut myös Rullakiekon SM-liigaa Pahalammen joukkueessa.
Meskasen pikkuveli Juuso pelaa hyökkääjänä II-divisioonaa Kooveen kakkosjoukkueessa. Veljekset pelasivat samaan aikaan Ilveksen A-nuorten Suomenmestaruuden voittaneessa joukkueessa kaudella 2015–2016.
Voitto Hautala

| Voitto Hautala> Henkilötiedot |
| --- | --- |
Syntynyt: 8. tammikuuta 1947 Nivala
Kuollut: 17. kesäkuuta 2023 (76 vuotta) Seinäjoki
Pesäpalloilija
Seura:   Seinäjoen Maila-Jussit  Vimpelin Veto 
Voitto Mikael Hautala (8. tammikuuta 1947 Nivala – 17. kesäkuuta 2023 Seinäjoki) oli suomalainen pesäpalloilija ja pelinjohtaja. Vuosina 1966–1978 Hautala pelasi pesäpallon SM-sarjassa Seinäjoen Maila-Jussien ja Vimpelin Vedon joukkueissa. Hautala valittiin pelaajaurallaan kerran Itä–Länsi-otteluun ja kahdesti Liitto–Lehdistö-otteluun.
Pelaajauransa jälkeen Hautala toimi pelinjohtajana vuonna 1980 SMJ:n SM-sarjajoukkueessa. Hautala valittiin tuolloin myös Liitto–Lehdistö-otteluun pelinjohtajaksi.
Hautala on haudattu Törnävän hautausmaalle.
Saavutukset > Pelaajana

1 SM-kulta: 1975
4 SM-hopeaa: 1966, 1969, 1974, 1976
2 Suomen Cupin voittoa: 1973, 1974
1 Itä–Länsi-ottelu: 1975
2 Liitto–Lehdistö-ottelua: 1974, 1975
Saavutukset > Pelinjohtajana

1 SM-pronssi: 1980
1 Liitto–Lehdistö-ottelu: 1980
Wilfried Bony

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Wilfried Guemiand Bony
Syntymäaika: 10. joulukuuta 1988 (ikä 35)
Syntymäpaikka: Bingerville, Norsunluurannikko
Pelipaikka: hyökkääjä
Pituus: 183 senttimetriä
Paino: 88 kg
Junioriseurat
: Cyrille Domoraud Academy
Seurat
| Vuodet | Seura | O | (M) |
| 2006–2008 | Issia Wazi | 0 | (0) |
| 2007–2008 | → Sparta Praha B (laina) | 14 | (2) |
| 2008–2011 | Sparta Praha | 59 | (22) |
| 2011–2013 | Vitesse | 65 | (46) |
| 2013–2015 | Swansea City | 70 | (34) |
| 2015–2017 | Manchester City | 30 | (6) |
| 2016–2017 | → Stoke City (laina) | 10 | (2) |
| 2017–2019 | Swansea City | 22 | (3) |
| 2019 | → Al-Arabi (laina) | 7 | (5) |
| 2020 | Al-Ittihad | 10 | (5) |
| 2022 | NEC Nijmegen | 1 | (0) |
| 2023 | Always Ready | 0 | (0) |
Maajoukkue
| 2010–2019 | Norsunluurannikko | 59 | (18) |
 Seurajoukkueuran tilastot kattavat vain kansalliset sarjat, päivitetty 15. syyskuuta 2023.  Maajoukkueuran tilastot päivitetty 15. syyskuuta 2023.
| Mitalit> Maa:   Norsunluurannikko.Miesten jalkapallo.AM-kilpailut  | Mitalit> Maa:   Norsunluurannikko.Miesten jalkapallo.AM-kilpailut  | Mitalit> Maa:   Norsunluurannikko.Miesten jalkapallo.AM-kilpailut  | Maa:   Norsunluurannikko> Miesten jalkapallo. |
| --- | --- | --- | --- |
|  Kultaa | Päiväntasaajan Guinea 2015 |  |  |
|  Hopeaa | Päiväntasaajan Guinea/Gabon 2012 |  |  |
Wilfried Guemiand Bony (s. 10. joulukuuta 1988 Bingerville, Norsunluurannikko) on norsunluurannikkolainen jalkapalloilija, pelipaikaltaan hyökkääjä. Hän on pelannut Norsunluurannikon jalkapallomaajoukkueessa sekä Euroopan sarjoissa Tšekissä, Alankomaissa ja Englannissa. Hän on pelannut myös Qatarissa, Saudi-Arabiassa ja Boliviassa.
Hän aloitti uransa norsunluurannikkolaisessa Issia Wazissa, josta siirtyi Sparta Prahaan vuonna 2007 ja auttoi joukkueensa GambrinGambrinus ligan mestaruuteen vuonna 2010. Tammikuussa 2011 hän siirtyi Vitesseen hänestä tuli Eredivisien maalikuningas kaudella 2012-2013, mikä johti 12 miljoonan punnan siirtoon valioliigaseuraan Swansea Cityyn. Hän siirtyi tammikuussa 2015 Englannin Valioliigan suurseuraan Manchester Cityyn 28 miljoonalla punnalla. Hän voitti liigacupin 2016. Elokuussa 2017 Swansea City hankki Bonyn takaisin 12 miljoonalla punnalla.
Kansainvälisen peliuransa Bony aloitti vuonna 2010. Hän on pelannut Jalkapallon Afrikan-mestaruuskilpailuissa viidesti ja vuoden 2014 maailmanmestaruuskilpailuissa Brasiliassa. Hän voitti Afrikan-mestaruuden 2015 ja sai hopeaa 2012.
Wilfrid Wedgwood Bowen

Wilfrid Wedgwood Bowen (28. marraskuuta 1899 Barbados – 16. elokuuta 1987 Kutztown, Pennsylvania) oli yhdysvaltalainen eläintieteilijä ja lintutieteilijä.
Bowenin vanhemmat olivat Ernest Francis Sinderby Bowen ja Maude Marion Hodgkinson. Bowen toimi biologian professorina Dartmouthin yliopistossa Hanoverissa New Hampshiressa. Bowen oli American Ornithologists' Unionin jäsen.
Bowen nimesi linnuista muun muassa mosambikinkaijan (Poicephalus cryptoxanthus) alalajin tanganyikae.
Teoksia

Angolan birds collected during the Gray African expedition, 1929 (1931).
Wilfried Koffi Hua

| Mitalit | Mitalit | Mitalit |  |
| --- | --- | --- | --- |
|  Koffi Moskovan MM-kilpailuissa 2013  |  Koffi Moskovan MM-kilpailuissa 2013  |  Koffi Moskovan MM-kilpailuissa 2013  |  |
Maa:  Norsunluurannikko
Miesten yleisurheilu
| Afrikan kisat  | Afrikan kisat  | Afrikan kisat  |  |
|  Kultaa | Brazzaville 2015 | 200 metriä |  |
|  Kultaa | Brazzaville 2015 | 4 × 100 metriä |  |
|  Pronssia | Brazzaville 2015 | 100 metriä |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Marrakech 2014 | 100 metriä |  |
|  Kultaa | Marrakech 2014 | 200 metriä |  |
|  Hopeaa | Durban 2016 | 4 × 100 metriä |  |
|  Pronssia | Porto-Novo 2012 | 100 metriä |  |
| Universiadit  | Universiadit  | Universiadit  |  |
|  Kultaa | Gwangju 2015 | 200 metriä |  |
|  Pronssia | Kazan 2013 | 100 metriä |  |
Hua Wilfried Serge Koffi (s. 12. lokakuuta 1987) on norsunluurannikkolainen pikajuoksija, joka kilpailee 100 ja 200 metrillä.
Koffi karsiutui Rio de Janeiron olympialaisissa 2016 sekä 100 että 200 metrin alkuerissä. Hän on osallistunut kolmiin maailmanmestaruuskilpailuihin, päästen neljällä yrityksellä kerran välieriin, 200 metrillä Lontoossa 2017.
Yleisurheilun Afrikan-mestaruuskilpailuissa 2014 hän voitti mestaruuden sekä 100 metrillä että 200 metrillä. Kahta vuotta aikaisemmin Porto-Novossa hän oli 100 metrillä pronssilla. Durbanissa 2016 hän sai hopeaa pikaviestissä. Afrikan kisoissa 2015 hän saavutti kultaa 200 metrillä ja 4 × 100 metrin viestissä sekä pronssia 100 metrillä. Kesäuniversiadeissa 2015 hän voitti 200 metriä ja oli kaksi vuotta aikaisemmin Kazanissa 100 metrillä kolmas.
Henkilökohtaiset ennätykset

100 metriä: 10,01 (Tempe 2016)
200 metriä: 20,25 (Marrakech 2014)
Väinölänniemen stadion

| Väinölänniemen stadion |
| --- | --- |

Rakennuksen tiedot
Sijainti:  Väinölänniemi, 70100 Kuopio
Koordinaatit:  62°52′58″N, 027°42′02″E
Avattu:  1923
Remontoitu:  1980
Omistaja:  Kuopion kaupunki
Kenttä:  Luonnonnurmi
Käyttäjät
 Kuopion Kisa-Veikot  Zulimanit  Kuopio Steelers  Kuopio Rugby Club 
Katsojakapasiteetti
 Yhteensä: 2 543 Pääkatsomo: 1 480  Takakatsomo: 1 063 
Kentän mitat
 105 × 65 metriä 
Lisää rakennusartikkeleitaArkkitehtuurin teemasivulla
Väinölänniemen stadion on Kuopiossa Väinölänniemellä sijaitseva yleisurheilu- ja jalkapallostadion, joka avattiin vuonna 1923. Stadion on toiminut KuPS:n kotikenttänä ja kaikki Kuopiossa pelatut neljä jalkapallomaaottelua on järjestetty Väinölänniemen stadionilla.
Historia

Kuopion Palloseura pelasi kotiottelunsa 1930-luvulta vuoteen 2005 Väinölänniemellä, jolloin Keskuskentän uusimistyöt päättyivät ja joukkue siirtyi pelaamaan sinne. Vänärillä ovat pelanneet myös muun muassa Koparit, Kuopion Elo, Kings Kuopio, Kuopio Steelers, Kuopio Rugby Club sekä Kuopion MimmiFutis. KuPS pelasi siellä kotiottelujaan jo 1920-luvulla. Paavo Nurmi on juossut stadionilla kaksi maailmanennätystä, 2 000 metrin ME:n vuonna 1927 ja 10 000 metrin ME:n syksyllä 1924. Vuonna 1951 kenttä peruskorjattiin täysimittaiseksi ruohokentäksi ja stadionille tehtiin peruskorjaus vuonna 1980.
Ominaisuudet

Stadionin luonnonnurmista kenttää kastelee automaattinen kastelujärjestelmä ja valaisee neljä valaisinpylvästä. Kentän viimeisellä Veikkausliigakaudella 2005 sen katsomokapasiteetti oli 9 800 paikkaa joista 1 500 katetussa pääkatsomossa, 1 200 katetussa takakatsomossa, 1 100 siirrettävissä putkikatsomoissa sekä 6 000 paikkaa kaarrekatsomoissa. Stadionilla on 6,6 × 19 metrin kokoinen Polarpro-tulostaulu.
Koska stadion sijaitsee Kallaveden ympäröimässä niemessä, se pysyy kylmänä pitkälle kevääseen. Tämä on ollut aina haaste nurmen hoidolle. Esimerkiksi KuPSin pelatessa Väinölänniemellä oli tavallista, että kenttä oli kunnossa vasta juhannuksen tienoilla, jolloin kausi oli jo pitkällä.
Ennätykset

Stadionin katsojaennätys on virallisesti 6 787 ottelusta KuPS – Kuopion Elo vuodelta 1969. On kuitenkin arvioitu että ottelun todellinen yleisömäärä olisi ollut lähes 8 000. Jossain lähteissä myös esitetään että Suomi–Jugoslavia -maaottelussa elokuussa 1989 olisi paikalla ollut 8 000 katsojaa. Vuoden 1989 Jalkapallokirjan mukaan ottelun yleisömäärä oli 6 386.
Aiheesta muualla

Kuvia tai muita tiedostoja aiheesta Väinölänniemen stadion Wikimedia Commonsissa
Katri Koskela

Katri Koskela (s. 1983) on suomalainen käsipalloilija. Hän pelasi aktiiviurallaan Sparta IF:n naisjoukkueessa ja oli sen kapteeni. Pelipaikaltaan Koskela oli viivapelaaja.  Hän päätti peliuransa vuonna 2013.
Koskela aloitti käsipallon Spartan joukkueessa 10-vuotiaana. Hän voitti Spartassa neljä suomenmestaruutta ja toimi maajoukkueen kapteenina. Koskela pelasi kaksi kautta Ruotsissa Elitserienissä Stockholmspolisenissa.
Koskela on valmentanut Sparta IF:n A-junioreja. Vuonna 2015 hänestä tuli Suomen naisten käsipallomaajoukkueen joukkuueenjohtaja.
Väinönkallion kalliomaalaus

| Väinönkallion kalliomaalaukset> Sijainti |
| --- | --- |
 Väinönkallion kalliomaalaukset
Koordinaatit:  61°10′51.4685″N, 25°52′24.7128″E
Valtio:  Suomi
Historia
Tyyppi:  kalliomaalaus
Infobox OKVirheellinen NIMI-arvo: 
Väinönkallion eli Leveälahden kalliomaalaus sijaitsee Asikkalan kunnassa Päijät-Hämeessä Ruotsalaisen rannalla. Se on muutaman kuvion kalliomaalaus, joka on kivikautinen.
Löytäminen

Kohteen löysi vuonna 2002 Ilmo Sipilä, joka ei kuitenkaan ilmoittanut löydöstään heti. Vuonna 2003, jolloin hän toimitti löytöilmoituksen eteenpäin, löysivät saman maalauksen myös Hannu Poutiainen ja Antti Lahelma Lahden museon toimeenpanemassa kalliomaalausten inventoinnissa.
Sijainti

Maalauskallio on Ruotsalaisen lounaisosassa sijaitsevan Rutalahden länsirannalla. Rutalahti on kapea pitkänomainen lahti, jonka keskivaiheilla, Susisaaren ja Talasaaren välissä, maalaus sijaitsee. Rutalahden tätä kohtaa kutsutaan myös Leveälahdeksi.
Kalliossa näkyy kauaksi vaalea kohta, joka aukeaa kaakkoon. Kuviot on maalattu vaalealle kohdalle, joka on kallistunut hieman sisäänpäin. Vaaleus saattaa johtua kalliopinnan rapautumisesta ja kalsiitin saostumisesta kiven pinnalle.
Maalaus

Näyttää siltä, että kalliomaalauksessa on aiemmin ollut useita kuviota. Kallio on kuitenkin rapautunut ja useita kuvioita on tuhoutunut. Maalausalueen voi aavistaa laajasta punaväriä sisältävästä alueesta. Tunnistettavia kuvioita on kahdessa eri korkeudella olevassa kohdassa. Ylimmät kuviot ovat 5,3 – 5,5 metriä ja alemmat 4 metriä vedenpinnan yläpuolella.
Ylinnä erottuu kaksi kuviota, jotka sijaitsevat vaakahalkeman yläpuolella vinon halkeaman vasemmalla puolella. Selvin kuvio on venekuvio, jossa on seitsemän miehistöviivaa. Kuvio muistuttaa enemmän kampaa kuin muita tunnettuja venekuvioita. Toinen yläkuvio on eläinkuvio, joka on maalattu tyylitellysti.
Tuhoutuneen maalauskentän vasemmassa alakulmassa on paremmin säilynyt alue, jossa erottuu täyteisesti maalattu hirveä esittävä kuvio. Eläin katsoo vasemmalle ja siitä korostuvat pystyyn maalatut korvat.
Ajoitus

Alin hirvikuvio on voitu maalata seisomalla alla olevassa kallionkolossa, joka on kuitenkin hankalassa paikassa. On todennäköisempää, että kaikki kuviot on tehty aikana, jolloin vedenpinta oli huomattavasti korkeammalla. Kuviot voitiin silloin maalata veneestä tai talvella jäällä seisten.
Kuviot voidaan tämän ajatuksen mukaan ajoittaa rannansiirtymiskronologian avulla. Kun maankohoamisesta johtuen järviallas kallistui samalla etelään päin, nousi järven pinta järvialtaan eteläosissa. Vanhin maalaus saattaa silloin olla alin maalaus ja veden pinnan noustessa jouduttiin maalaamaan aina vain ylempänä. Samalla vanhemmat kuviot jäivät veden alle ja jäiden kolhimiksi, jolloin kallion pinta alkoi rapautua. Ylin venekuvio saattaa siten olla nuorin maalaus. Kun Päijänne löysi etelästä uuden valumisuoman Kymijoesta, laski järven vedenpinta nopeasti alemmaksi kuin maalaukset.
Voitto Kantokorpi

Voitto Kantokorven veistos Kunnianosoitus on Kirurgisen sairaalan veistospuistossa Helsingissä.
Voitto Harras Johannes Kantokorpi (vuoteen 1936 Grönmark, 12. helmikuuta 1935 Helsinki – 25. marraskuuta 2021 Alavus) oli suomalainen kuvanveistäjä ja taidemaalari. Hän käytti veistoksissaan usein löytämiään valmisesineitä.
Kantokorpi asui lapsena Ruotsissa ja Tanskassa. Hän opiskeli vuosina 1951–1954 Helsingin Taideteollisessa oppilaitoksessa ja sitten Suomen Taideakatemian koulussa.
Alavudella 1960-luvun alusta asunut Kantokorpi oli Pohjalaisen Taiteilijaliiton ja Seinäjoen Taiteilijaseuran jäsen. Hän oli mukana myös Suomen Kuvanveistäjäliiton, Suomen mitalitaiteen killan ja Kuvataiteilijaseniorien toiminnassa. 1970-luvun puolestavälistä lähtien hän oli Suomen Kuvataidejärjestöjen Liiton hallituksen, Suomen Taiteilijaseuran edustajiston ja Taide-lehden toimitusneuvoston jäsenenä. Hän piti toistakymmentä yksityisnäyttelyä eri puolilla Etelä-Pohjanmaata ja neljä Helsingissä, muun muassa Galleria Ortonissa helmikuussa 2015.
Kantokorvelle myönnettiin vuonna 1998 valtion taiteilijaeläke.
Yksityiselämä

Voitto Kantokorven puoliso oli kuvataiteilija ja kuvataideopettaja Janne (Kaarina) Kantokorpi (s. 1935). Heidän lapsiaan ovat kuvataiteilija Hanna Kantokorpi ja taidekriitikko Otso Kantokorpi (k. 2018).
Julkiset teokset

Kirurgisen sairaalan veistospuisto, Helsinki
Carl Gustaf Wolffin reliefi, Vaasan Merimuseo
reliefit Ähtäri-mitalista, Ähtärin kaupungintalo
maalaus, Alavuden terveyskeskus
Aiheesta muualla

Voitto Kantokorven muistokirjoitus Helsingin Sanomissa
C. G. Wolffin reliefi, Vaasa, 2006.
Werner von Moltke

| Mitalit | Mitalit | Mitalit |  |
| --- | --- | --- | --- |
|  Werner von Moltke |  Werner von Moltke |  Werner von Moltke |  |
Maa:   Länsi-Saksa
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Budapest 1966 | kymmenottelu |  |
|  Hopeaa | Belgrad 1962 | kymmenottelu |  |
Werner Konrad Graf von Moltke (24. toukokuuta 1936 Mühlhausen – 29. tai 30. heinäkuuta 2019 Nieder-Olm) oli saksalainen yleisurheilija, joka kilpaili kymmenottelussa. Hän edusti seuratasolla Universitätssportclub Mainzia. Von Moltke voitti EM-kisoista kaksi mitalia, kultaa Budapestista 1966 ja hopeaa Belgradista 1962. Hän osallistui olympialaisiin kerran, Méxicossa 1968. Von Moltke joutui kuitenkin keskeyttämään tuon kilpailun jo kahden lajin jälkeen.
Ennätykset

Kymmenottelu: 7 849 (1966)
Aiheesta muualla

Kuvia tai muita tiedostoja aiheesta Werner von Moltke Wikimedia Commonsissa
Kalifornian tasavalta

Kalifornian tasavalta (esp. República de California, engl. California Republic; kutsuttiin myös nimellä República de la bandera del oso / Bear Flag Republic eli ”karhulipputasavalta”) oli nykyisen Kalifornian osavaltion käsittänyt valtio, joka kesti yhteensä 26 päivää. Kalifornia julistettiin itsenäiseksi 14. kesäkuuta 1846.
Meksikolle kuulunut Kalifornia julistautui itsenäiseksi osana Meksikon–Yhdysvaltain sotaa. Heinäkuussa yhdysvaltalaiset taistelualukset rantautuivat Kaliforniaan. 26 päivää itsenäistymisensä jälkeen, 9. heinäkuuta 1846, Kalifornia liitettiin osaksi Yhdysvaltoja.
Katanganluba

| Katanganluba |
| --- | --- |
Oma nimi:  kiluba
Muu nimi:  luba-katanga, luba-shaba
Tiedot
Alue:   Kongon demokraattinen tasavalta
Puhujia:  1,5 miljoonaa (1991)
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet bantukielet
Kielikoodit
ISO 639-1:  lu
ISO 639-2:  lub
ISO 639-3:  lub
 Ohje 
Katanganluba on bantukieli, jota puhutaan Kongon demokraattisessa tasavallassa Katangan ja Itä-Kasain maakunnissa. Sitä puhui vuonna 1991 äidinkielenään 1,5 miljoonaa ihmistä.
Katanganluban omakielinen nimi kiluba tarkoittaa kirjaimellisesti ”luban kieli”, mutta sitä ei pidä sekoittaa Kongon keskiosan valtakieleen luluanlubaan.
Wat Sieng Thong

| Wat Sieng Thong |
| --- | --- |
 Munkit siivoamassa temppelialuetta, oikealla kokoontumishalli.
Sijainti:  Luang Prabang, Laos
Koordinaatit:  19°53′51″N, 102°08′35″E
Rakennustyyppi:  temppeli
Valmistumisvuosi:  1500-luku
Rakennuttaja:  Setthathirat
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Wat Sieng Thong tai Wat Xieng Thong on 1500-luvulta peräisin oleva buddhalainen temppeli Laosin Luang Prabangin kaupungissa. Temppeli rakennettiin Lan Xangin kuningaskunnan kaudelta vuoden 1560 paikkeilla ja sittemmin se toimi vuoteen 1975 saakka Laosin kuninkaiden temppelinä, jossa toimitettiin esimerkiksi kruunajaiset.
Historia

Wat Sieng Thong rakennettiin paikalle, jolla pienempi Nam Khan -joki laskee suurempaan Mekong -jokeen. Samaa paikkaa on joskus pidetty Luang Prabangin kaupungin perustamispaikkana. Paikalla uskottiin olevan myös kaksi nagaa, eli vedenhenkeä. Nagoilla oli aikanaan paikalla oma pyhättönsä. Itse temppelin rakennuttamisen aloitti Lan Xangin kuningas Setthathirat (1548–1571) vuoden 1560 paikkeilla. Kuningas tunnettiin buddhalaisuuden tukijana. Suuri osa Luang Prabangia tuhoutui hyökkäyksessä vuonna 1887, mutta itse temppeli säilyi ehjänä. Temppeli toimi Laosin kuninkaiden temppelinä aina kommunistihallinnon alkamiseen saakka vuonna 1975. Alkuperäisen temppelin ulkonäöstä ei tiedetä paljoa. Alkuperäisistä rakennuksista on säilynyt vain yksi valokuva kappelista. Temppeli rakennettiin ja koristeltiin lähes kokonaan uudestaan 1960-luvulla. Kuningas Savang Vatthana rakennutti myös hautakappelin edelliselle kuningas Sisavang Vongille.
Rakennukset

Wat Sieng Thongin temppeliä on pidetty yhtenä parhaista esimerkeistä Pohjois-Laosin 1500-luvun arkkitehtuurista. Temppelialueeseen kuuluu kokoontumissali kolmikerroksisine kattorakenteineen. Kattorakenne on rakennettu Lannan perinteen mukaisesti. Perinteestä poiketen sen sivuseinät on mustattu ja koristeltu kultamaalauksin. Maalausten aiheet esittävät jumaluuksia ja muita taivaallisia olentoja. Katon keskellä on huipukkeiden sarja eli dok so fa. Huipukkeet symboloivat maailman alkuvuorta eli Merua. Kokoontumishallin lisäksi temppelialueella on useita that-kumpuja ja pienempiä kappeleita. Pienemmät rakennukset on tehty vaihtelevasti joko Lanna- tai khmer-tyyliin. Osa niiden seinistä on koristeltu kullatuin reliefein ja osa on päällystetty Kiinan kommunistisen talonpoikaismaalausten mukaisilla peilimosaiikeilla. Alueella on myös useita pieniä stupia ja vuonna 1828 rakennettu buddhalainen kirjasto. Savang Vatthanan rakennuttaman hautakappelin sisätilojen koristeluja ei saatu täysin valmiiksi ennen vuotta 1975. Sen ulkoseinien puukaiverrokset esittävät kohtauksia Ramayanasta.
Aiheesta muualla

Kuvia tai muita tiedostoja aiheesta Wat Sieng Thong Wikimedia Commonsissa
Kuninkaallinen hautakappeli.
Punaisen kappelin seinäkoristeluja.
Kansainvälinen lukutaitopäivä

Kansainvälinen lukutaitopäivä on 8. syyskuuta vietettävä lukutaidon päivä.
UNESCO nimitti päivän lukutaitopäiväksi 1960-luvulla.
Karibiankyyhky

| Karibiankyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Amerikankyyhkyt Patagioenas
Laji::  squamosa
Kaksiosainen nimi
 Patagioenas squamosa  Bonnaterre, 1792 
Katso myös
   Karibiankyyhky Wikispeciesissä   Karibiankyyhky Commonsissa 
Infobox OKNimi-testi OKIUCN-testi OK: 
Karibiankyyhky (Patagioenas squamosa) on Länsi-Intian saaristossa Isojen- ja Pienten Antillien, paitsi ei Jamaikalla, sekä Curaçaon, Bonairen ja Los Testigoksen saarilla elävä kyyhkylintu, jonka holotyypin Bonnaterre kuvaili Guadeloupelta 1792.